
În regiunea Cernăuţi, numărul comunităţilor ar putea fi reduse: cele care nu 
dispun de fonduri pentru dezvoltare ar putea fi comasate cu comunităţile financiar 
viabile. Momentul exact al comasării comunităților este necunoscut, însă acest 
lucru este prevăzut în legea privind autoguvernarea locală, transmite BucPress din 
Cernăuți. 


În primul rând riscă să fie comasate comunitățile mici din regiune, cu o populaţie de până la 
5.000 de locuitori, a declarat într-un interviu pentru UA:Suspilne Igor Babiuc, expert în 
autoguvernarea locală. 


„Legile privind autoguvernarea locală și comasarea voluntară a comunităților stipulează că 
acest proces este continuu. Astfel, comunitățile și autoritățile trebuie să preia funcţia de 
coordonare pentru a continua să se asocieze în cazul în care comunitățile nu sunt viabile”, 
spune Babiuc. 


În comunităţile financiar neviabile, veniturile bugetare reprezintă mai puţin de 25%, iar 
fondurile pentru dezvoltare lipsesc. Există zece astfel de comunități în regiune, a declarat 
anterior directoarea departamentului financiar al regiunii, Angela Diakova. Printre acestea 
se numără comunele Rucșin, Ust-Putila, Carapciu, Kameanţi, Banilă, Coneatin, Crasna, 
Suceveni, Ciudei și Pătrăuți (n.r: ultimele patru fiind populate preponderent de etnici 
români). 


